CELEX: 62008TN0386
Language: hu
Date: 2008-09-15 00:00:00
Title: T-386/08. sz. ügy: 2008. szeptember 15-én benyújtott kereset – Nadine Trautwein Rolf Trautwein kontra OHIM (Ló ábrázolása)

6.12.2008   
            
            
               HU
            
            
               Az Európai Unió Hivatalos Lapja
            
            
               C 313/37
            
         2008. szeptember 15-én benyújtott kereset – Nadine Trautwein Rolf Trautwein kontra OHIM (Ló ábrázolása)
   (T-386/08. sz. ügy)
   (2008/C 313/67)
   Az eljárás nyelve: német
   Felek
   
      Felperes: Nadine Trautwein Rolf Trautwein GbR, Research Development (Leopoldshöhe, Németország) (képviselők: C. Czychowski, A. Nordemann és A. Dustmann ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának az R 1730/2007-1. sz. fellebbezési ügyben 2008. július 7-én hozott határozatát, valamint az elbíráló 2007. szeptember 25-i határozatát, és
            
         
               —
            
            
               engedélyezze a 4829354. sz. közösségi védjegybejelentés közzétételét;
            
         
               —
            
            
               az Elsőfokú Bíróság az alperest kötelezze az eljárás költségeinek viselésére.
            
         Jogalapok és fontosabb érvek
   
      Az érintett közösségi védjegy: ló ábrázolása a 18., 25. és 31. osztályba tartozó áruk vonatkozásában – 4 829 354. sz. bejelentés.
   
      Az elbíráló határozata: az elbíráló a bejelentést elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 40/94 tanácsi rendelet 7. cikke (1) bekezdése b) és c) pontjának megsértése, mivel a bejelentett védjegy sem közvetlenül, sem kizárólagosan nem leíró jellegű, és rendelkezik a szükséges megkülönböztető képességgel.